दा बाथ्राया जाबायदि बिसायख’थिनि उनाव आसामाव सानफ्रोमबो बाहाय जानाय मुवा-बेसादनि बेसेना बांनायनि थाखाय सरासनस्रा सुबुंफोरा गिखांनाय मोन्दों। बे खेबनि बिसायख’थि फोसावदिंनाय समफोरा जोबोर गाजा-गोमजा जानायखौ नुनो मोन्दोंमोन। बाबेनलांनाय बिसायख’थिफोराव गोबां बिरखं बाहायनाय नुनो मोन्दोंमोन। बेफोर बाहायनायाव कौटि-कौटि रां खरसा खालामदों। साननो गोरों सुबुंफोरा साननाय बादिब्ला बे खरसाखौ सुफुंनो थाखाय रायजोयाव मुवा-बेसादनि बेसेना बांगोन। थारैनो बे साननाया जानायनि लामायाव फैगासिनो दं। बिसायख’थिनि खामानि जाबाय थानाय समावनो गासैबो रोखोमनि बेसादफोरनि बेसेना सानथावै बादि बांनो हमनायखौ नुनो मोन्दों। जायनि थाखाय गाहाय आरो गेजेर थाखोनि जिउ खांनाय सुबुंफोरनि गेजेराव मोनसे दावहा बादि जानो थांगासिनो दं।